തന്റെ വ്യക്തിജീവിതത്തിനും പ്രഫഷനും വെളിയില് നടക്കുന്ന കാര്യങ്ങള് ശ്രദ്ധിക്കാറില്ല: പൃഥിരാജ് ദുബായ്: തന്റെ വ്യക്തിജീവിതത്തിനും പ്രഫഷനും വെളിയില് നടക്കുന്ന കാര്യങ്ങള് ശ്രദ്ധിക്കാറില്ലെന്നും പുറത്ത് നടക്കുന്ന ചര്ച്ചകള്ക്ക് നേരെ സൗകര്യപൂര്വം കണ്ണടയ്ക്കുകയും കേള്ക്കാതിരിക്കുകയുമാണ് ചെയ്യാറെന്നും നടന് പൃഥ്വിരാജ്. തന്്റെ ജീവിതവും തൊഴില്മേഖലയും അതാണ് എന്നെ പഠിപ്പിച്ചതെന്നും അദ്ദേഹം കൂട്ടിച്ചേര്ത്തു ആഷിഖ് അബു സംവിധാനത്തില് പുറത്തിറങ്ങാനിരുന്ന വാരിയംകുന്നന് എന്ന സിനിമയില് നിന്ന് പിന്മാറാനുള്ള തീരുമാനം തന്റേതല്ലെന്നും പൃഥ്വിരാജ് പറഞ്ഞു. താന് ആ സിനിമയുടെ നിര്മാതാവോ സംവിധായകനോ അല്ലെന്നും അവരാണ് അതിന് മറുപടി പറയേണ്ടതെന്നും പൃഥ്വിരാജ് വ്യക്തമാക്കി. ഛായാഗ്രഹകന് രവി.കെ.ചന്ദ്രന് സംവിധാനത്തില് പൃഥ്വിരാജ്, മമത മോഹന്ദാസ് എന്നിവര് പ്രധാന വേഷങ്ങളിലെത്തുന്ന ഭ്രമം എന്ന ചിത്രത്തിന്റെ യുഎഇ റിലീസുമായി ബന്ധപ്പെട്ട് നടത്തിയ വാര്ത്താ സമ്മേളനത്തില് സംസാരിക്കുകയായിരുന്നു അദ്ദേഹം.